**UGOVOR O OBAVLJANJU PRIVREMENIH I POVREMENIH POSLOVA**

Koji na osnovu člana 197. Zakona o radu, dana 00.00.2015. godine, u Naziv\_mesta zaključuju:

# POSLOVNO IME, adresa sedišta, matični broj: 00000000, PIB: 000000000, koje zastupa direktor Ime Prezime direktora (u daljem tekstu: Naručilac)

i

IME PREZIME, adresa, JMBG: 0000000000, po zanimanju: navesti zanimanje, (u daljem tekstu: Izvršilac).

Ugovorne strane u svojim napred navedenim svojstvima su se sporazumele kako sledi:

*Predmet ugovora*

Član 1.

Predmet ovog ugovora je izvršenje posla koji je iz delatnosti Naručioca, a koji posao je privremenog i povremenog karaktera i odnosi se na: navesti opis posla, od strane Izvršioca za potrebe Naručioca.

Ugovorne strane saglasno konstatuju da je Izvršilac nezaposleno lice; zaposleno lice u radnom odnosu sa nepunim radnim vremenom do punog radnog vremena; korisnik starosne penzije; lice koje nije starije od 30 godina i član omladinske/studentske zadruge.

Izvršilac se obavezuje se da navedeni posao izvrši u periodu od 00.00.2015. do 00.00.2015. godine, odnosno periodu koji nije duži od 120 radnih dana u kalendarskoj godini, savesno i kvalitetno, prema opisu i zadatku koji je sastavni deo ovog Ugovora i uputstvima Naručioca posla, pridržavajući se opšteprihvaćenih standarda važećih za ovu vrstu posla.

*Prava i obaveze ugovornih strana*

Član 2.

Ugovorne strane se obavezuju da u cilju ostvarenja svrhe ovog ugovora sarađuju i prema dobrim poslovnim običajima međusobno dostavljaju informacije i potrebnu dokumentaciju.

Poslove iz ovog Ugovora, Izvršilac će obavljati u prostorijama Naručioca u poslovnim prostorijama / van poslovnih prostorija Naručioca u Naziv\_mesta, adresa obavljanja poslova, u okviru utvrđenog rasporeda radnog vremena.

Prema trećim licima, svaka ugovorna strana snosi odgovornost samostalno.

*Prava i obaveze Naručioca*

Član 3.

Naručilac se obavezuje da u svrhu realizacije ovog Ugovora dostavi Izvršiocu svu neophodnu dokumentaciju i elemente za izradu posla u odgovarajućoj formi.

 Naručilac se obavezuje da Izvršiocu uz dokumentaciju iz prethodnog stava, dostavi uputstva i naznači zahtevani kvalitet.

Naručilac se obavezuje da kvalitet obavljenog posla, i u slučaju da ima primedbe, a najkasnije u roku od 00 dana od dana primopredaje dostavi te primedbe Izvršiocu.

*Prava i obaveze Izvršioca*

Član 4.

Izvršilac se obavezuje da posao iz ovog Ugovora izvrši najkasnije do 00.00.2016. godine, u svemu prema dokumentaciju, uputstvima i zahtevima kvaliteta dobijenim od Naručioca posla.

Sve eventualne primedbe Izvršilac se obavezuje da otkloni u roku od 00 dana od dana prijema primedbi na posao, bez prava na posebnu naknadu za otklanjanje tih primedbi.

Izvršilac se obavezuje da u vršenju svojih ugovornih obaveza postupa prema pravilima struke, u skladu sa standardima, dogovorenim rokovima i uslovima iz ovog Ugovora, stručno i savesno.

*Naknada i rok plaćanja*

Član 5.

Naručilac se obavezuje da Izvršiocu za obavljeni posao isplati naknadu za rad u iznosu od 000.000 (slovima: hiljada) dinara, u roku od 00 dana, po isteku roka za izvršenje posla utvrđenog ovim Ugovorom.

*Osiguranje Izvršioca*

Član 6.

Za vreme obavljanja posla iz ovog Ugovora Izvršilac (izuzev člana omladinske/studentske zadruge do navršenih 26 godina života ako je na redovnom školovanju) ima pravo na penzijsko i invalidsko osiguranje, zdravstveno osiguranje i osiguranje za slučaj nezaposlenosti, u skladu sa važećim propisima, koje troškove osiguranja snosi Naručilac.

*Autorsko pravo*

Član 7.

Izvršilac garantuje Naručiocu da je isključivi vlasnik autorskog prava na predmetu svog angažovanja po ovom Ugovoru, kako u celini tako i na svim pojedinim delovima koji ga čine, te ovim Ugovorom ovlašćuje Naručioca da iste izmeni u meri koja je neophodna za ispunjenje svrhe ovog Ugovora.

Izvršilac, uz nadoknadu iz ovog Ugovora, prenosi celokupno autorsko pravo na Naručioca kao na isključivog vlasnika, te ovlašćuje Naručioca da može vršiti bilo kakve izmene (dopunjavanja, brisanja, optimizaciju ili prilagođavanja) na predmetu autorskog prava, kao i da ga može neograničeno ekonomski eksploatisati, bez daljeg pitanja, saglasnosti ili nadoknade Izvršiocu.

Izvršilac neće svoje autorsko delo učiniti dostupnim trećem licu, bez prethodne pisane saglasnosti Naručioca.

*Izmene i dopune ugovora*

Član 8.

Ovaj ugovor može se menjati isključivo u istoj formi u kojoj je zaključen.

Ugovorne strane mogu dopunjavati ovaj ugovor saglasnom voljom, pisano u elektronskom obliku (elektronskoj formi) slanjem teksta i na adresu elektronske pošte druge ugovorne strane, korišćenjem platforme za razvoj Naručioca, ili usmenim dogovorom lica ovlašćenih za zastupanje i lica zaduženih za komunikaciju korišćenjem sredstava elektronske komunikacije.

Ugovorne strane elektronskoj komunikaciji daju pravnu snagu Aneksa na ovaj ugovor, bez posebne potrebe označavanja tih Aneksa.

*Ustupanje obaveza i prenos ugovora*

Član 9.

Kako je ovaj ugovor sačinjen sa obzirom na specifična znanja i umeća ugovornih strana kao i specifičnim oblastima delatnosti u kojima posluju, to prenos obaveza, u celosti ili delimičan, nije moguć bez prethodne pisane saglasnosti ugovornih strana iz ovog ugovora i strane na koju se ugovorne obaveze, u celosti ili delimično, prenose.

Pravni sledbenik ugovorne strane neposredno preuzima prava i obaveze iz ovog ugovora.

*Raskid ugovora*

Član 10.

Svaka od ugovornih strana ima pravo na jednostrani raskid ovog ugovora pisanim putem, pod uslovima propisanim Zakonom o obligacionim odnosima.

ALTERNATIVA:

Ugovor se može raskinuti i pre isteka roka važenja, sporazumom ugovornih strana ili jednostrano, uz ostavljanje otkaznog roka koji ne može biti kraći od 30 dana.

Sporazum o raskidu ugovora i jednostrani otkaz ugovora moraju biti sačinjeni u pisanoj formi.

Strana verna ugovoru zadržava pravo da zatraži naknadu materijalne i nematerijalne štete u slučaju raskida ugovora.

*Rešavanje sporova*

Član 11.

Ugovorne strane se obavezuju da svaki eventualni spor povodom ovog ugovora pokušaju da reše mirnim putem, a ukoliko u tome ne uspeju ugovaraju nadležnost Osnovnog suda u Naziv\_mesta.

*Završne odredbe*

Član 12.

Ovaj ugovor stupa na snagu danom kada ga potpišu ovlašćena lica ugovornih strana.

Ovaj ugovor je sačinjen u 2 (dva) istovetna primerka, po jedan za svaku ugovornu stranu.

UGOVORNE STRANE:

 **NARUČILAC IZVRŠILAC**

Ime Prezime, direktor Ime Prezime

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_